કૉલેજના વેકેશનમાં મા-બાપુ સાથે ક્યારેક આવતો, તો દાદાજી, અને ક્યારેક બાપુને પણ આ કેડીએથી જતા હું ઉપરના ગોખમાંથી જોતો. હું કુતૂહલથી પૂછતો, ‘દાદાજી, મોર્નિંગ વોક લેવા જાઓ છો ?’ દાદાજીએ મારે ખભે હાથ મૂક્યો. અને ધીમેથી, કોઈ ગૂઢ રહસ્ય છતું કરતા દોસ્તની જેમ કહેલું- નદીપારના જંગલમાં જાઉં છું બેટા, જીવનનો અર્થ મને ત્યાંથી મળ્યો છે, તું ક્યારેક તીવ્ર એકલતાનો અનુભવ કરે ત્યારે ત્યાં ચાલી જજે. કદાચ, તંએ પણ પ્રાપ્ત કરી શકે. એ અંગત શોધનો પ્રદેશ છે.